**DECIZIA ETAPEI DE ÎNCADRARE**

## Nr. din .05.2020

Ca urmare a solicitării de emitere a acordului de mediu adresate de **Direcţia Judeţeană de Drumuri şi Poduri Suceava** cu sediul în mun. Suceava, str. Aleea Ion Grămadă, nr. 1-3, judeţul Suceava, înregistrată la APM Suceava cu nr. 4845 din 15.05.2018, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2020, că proiectul **“Modernizare DJ 175 Izvoarele Sucevei-Frontieră Ucraina, km 43+600 – 46+600, judeţul Suceava*”*** propus a fi amplasat în comuna Izvoarele Sucevei, jud. Suceava, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă.

Justificarea prezentei decizii:

**I.**Motivele pe baza cărora s-a stabilit neefectuarea evaluării impactului asupra mediului sunt următoarele:

-proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 10, lit. a;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului, s-au constatat următoarele:

**a)**- *dimensiunea şi concepţia întregului proiect*

**1. Caracteristicile proiectului**

***Justificarea necesitatii proiectului***

* Posibilitatea redeschiderii punctului de trecere frontieră Șipotele Sucevei — Izvoarele Sucevei;
* valorificarea superioara a potentialului economic a zonei prin asigurarea accesului atât la locuintele din zona, cât si la proprietatile agricole (terenuri arabile si livezi), sau la diferiti agenti economici;
* ameliorarea conditiilor de mediu prin diminuarea volumului de praf si noxe produs de circulatia vehiculelor si reducerea uzurii acestora;
* crearea de noi locuri de munca;
* cresterea numarului de societati comerciale si asociatii agricole si întarirea competitivitatii acestora prin îmbunatatirea infrastructurii de transport.

Obiectivul general al proiectului “Modernizare DJ 175 Izvoarele Sucevei — frontieră Ucraina, Km 43+600 — 46+600, judetul Suceava” îl constituie modernizarea cu o structura rutiera supla, cu lungimea totală de 3 km.

Caracteristicile principale ale construcţiei sunt următoarele:

* clasa tehnică – IV drum judeţean
* viteza de proiectare – 40 km/h
* lungime tronson modernizat – 3,00 km
* lăţimea platformei- 8,00 m
* lăţimea părţii carosabile – 6,00 m
* lăţimea acostamentelor – 2 x 0,75 m
* lăţime şanţuri din beton/pământ – 1,20 – 2,05 m
* pantă transversală parte caroasabilă- 2,5%
* pantă transversală acostamente – 4,0%
* structură rutieră – suplă

Tinand cont recomandarile expertizei si a rezultatelor calcului de dimensionare si a verificarii la actiunea îngheț-dezghețului, se propun următoarele structuri rutiere:

**Structura rutiera tip 1:**

* 1. **Structura rutiera propusa peste dala din beton existenta:**
  + 4 cm - strat de mixtura antifisura;
  + Geocompozit antifisura;
  + 7 cm - strat de legatura BAD 22,4, cf. AND 605/2016
  + 4 cm - strat de uzura BA 16, cf. AND 605/2016
  1. **Structura rutiera propusa in casete:**
  + 20 cm - strat de fundatie din piatra sparta de cariera, amestec optimal
  + 20 cm - strat din balast stabilizat cu lianti hidraulici rutieri
  + 8 cm - anrobat bituminos ABPC 31.5
  + Geocompozit antifisura;
  + 7 cm - strat de legatura BAD 22,4, cf. AND 605/2016
  + 4 cm - strat de uzura BA 16, cf. AND 605/2016

Acostamentele se vor amenaja astfel:

* + 20 cm - strat de fundatie din piatra sparta de cariera, amestec optimal
  + 20 cm - strat de baza din balast stabilizat cu lianti hidraulici rutieri
  + 18 cm - strat de fundatie din piatra sparta de cariera, amestec optimal

**Structura rutiera tip 2:**

* + cca. 45 cm - sapatura pietruire existenta
  + geotextil cu rol filtrare si separare;
  + 25 cm - strat de fundatie din piatra sparta de cariera, amestec optimal, sort 0-63 mm, conform STAS 6400, SREN 13242;
  + 10 cm - strat de baza din macadam, conform STAS 6400; SREN 13242;
  + 6 cm - strat de legatura BAD 22,4, cf. AND 605/2016;
  + 4 cm - strat de uzura BA 16, cf. AND 605/2016

Acostamentele se vor amenaja astfel:

* + geotextil cu rol filtrare si separare;
  + 25 cm - strat de fundatie din piatra sparta de cariera, amestec optimal
  + 20 cm - strat din piatra sparta de cariera, amestec optimal

**Colectarea şi evacuarea apelor pluviale**

Santuri/rigole: se vor amenaja santuri/rigole din beton C30/37, conform detaliilor din profilurile transversale tip. Intre rigolele din beton si straturile bituminoase se va prevedea etansarea rostului cu mastic bituminos, pentru a impiedica infiltrarea apelor pluviale.

Situatia santurilor propuse este urmatoarea:

|  |  |  |  |  |  |
| --- | --- | --- | --- | --- | --- |
| **SCURGEREA APELOR PLUVIALE - SANTURI** | | | | | |
| **Nr crt.** | **POZ KM (de la)** | **POZ KM (pana la)** | **Partea** | **Lungime totala [m]** | **Tip** |
| 1 | 43+693 | 43+819 | stanga | 126 | sant beton tip 1 |
| 2 | 44+086 | 45+016 | stanga | 930 | sant beton tip 1 |
| 3 | 44+814 | 44+956 | dreapta | 142 | rigola de acostament |
| 4 | 45+070 | 45+254 | stanga | 184 | sant beton tip 3 |
| 5 | 45+251 | 45+300 | dreapta | 53 | rigola de acostament |
| 6 | 45+305 | 45+433 | dreapta | 128 | rigola de acostament |
| 7 | 45+255 | 45+340 | stanga | 85 | sant ranforsat |
| 8 | 45+340 | 45+438 | stanga | 98 | sant beton tip 4 |
| 9 | 45+438 | 45+540 | stanga | 102 | sant ranforsat |
| 10 | 45+540 | 45+595 | stanga | 55 | sant beton tip 4 |
| 11 | 45+595 | 45+815 | stanga | 220 | sant ranforsat |
| 12 | 45+555 | 45+750 | dreapta | 195 | rigola de acostament |
| 13 | 45+825 | 46+398 | stanga | 573 | sant beton tip 1 |
| 14 | 46+405 | 46+600 | stanga | 195 | sant beton tip 1 |
| 15 | 46+358 | 46+407 | dreapta | 50 | sant beton tip 1 |
| 16 | 46+420 | 46+600 | dreapta | 180 | sant beton tip 1 |

Podete:continuitatea scurgerii apelor se realizeaza prin intermediul podetelor tubulare existente care se decolmateaza si a podetelor propuse. Situatia podetelor este:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr crt** | **POZ KM** | **Tip** | **Lungime [m]** | **Dimensiuni/diametru interior (D.i.) [mm]** | **Observatii** | Amenajare zona amonte [m] | Amenajare zona aval [m] | Camera cadere [buc] |
| 1 | 43+776 | Podet tub. b.a. Ø800mm | 9,20 | Ø800mm | Profil curent | - | - | 1 |
| 2 | 43+820 | Podet tub. b.a. Ø800mm | 9,20 | Ø800mm | Profil curent | - | - | 1 |
| 3 | 43+875 | Pod pe grinzi 10m | 10,00 | L=10m | Profil curent | 35 | 15 | - |
| 4 | 44+160 | Podet tub. b.a. Ø800mm | 9,20 | Ø800mm | Profil curent | - | - | 1 |
| 5 | 44+865 | Podet tub. b.a. Ø800mm | 9,20 | Ø800mm | Profil curent | - | Casiu descarc. 25m | 1 |
| 6 | 44+957 | Podet tub. b.a. Ø800mm | 9,20 | Ø800mm | Profil curent | - | Casiu descarc. 25m | 1 |
| 7 | 45+258 | Podet dalat tip C2 | 9,70 | L=2m | Profil curent | - | 25 | 1 |
| 8 | 45+364 | Podet dalat tip C2 | 9,70 | L=2m | Profil curent | 25 | 20 | 1 |
| 9 | 45+421 | Podet dalat tip C3 | 11,32 | L=3m | Profil curent | 25 | 30 | 1 |
| 10 | 45+655 | Podet dalat tip C2 | 11,32 | L=2m | Profil curent | - | - | 1 |
| 11 | 45+718 | Podet dalat tip C3 | 11,32 | L=3m | Profil curent | - | 25 | 1 |
| 12 | 45+820 | Podet tub. b.a. Ø800mm | 9,20 | Ø800mm | Drum lateral stg. | - | - | 1 |
| 13 | 46+400 | Podet tub. b.a. Ø800mm | 9,20 | Ø800mm | Drum lateral stg. | - | - | 1 |
| 14 | 46+407 | Podet tub. b.a. Ø800mm | 9,20 | Ø800mm | Drum lateral dr. | - | - | 1 |
| 15 | 46+418 | Podet dalat tip C2 | 9,70 | L=2m | Drum lateral stg. | 25 | - | 1 |
| 16 | 46+420 | Podet dalat tip C3 | 9,70 | L=3m | Profil curent | - | 30 | 1 |
| 17 | 46+482 | Podet tub. b.a. Ø1000mm | 9,20 | Ø1000mm | Profil curent | 25 | 25 | 1 |

**Podeţele tubulare** au ca tehnologie următoarele operaţiuni:

Procesul de execuţie se deruleaza printr-o serie de activitati specifice, desfasurate in mod cronologic:

1. Executia lucrarilor de predare-primire amplasament lucrare, trasare si materializare principalelor elemente.

2. Executia fundatiilor

a. Executia lucrarilor de sapatura pentru fundatii;

3. Executia infrastructurii;

4. Executia coronamentelor podetului;

5. Executia hidroizolatiei si a imbracamintii rutiere.

**Podetele tip C2 si C3** din elemente prefabricate din beton armat cu o deschidere de 2.0m si de 3.0 m sunt fundate direct pe fundatii din beton simplu.

Lucrarile se vor executa cu inchiderea totala a circulatiei

*Structura:*

* Elemente prefabricate din beton armat de tip caseta montate joantiv.
* Timpane din beton armat prefabricat

*Sistemul rutier (calea):*

* Calea pe podet
* -uzura BA16 - 4cm ;
* -Binder BAD22.4 - 7cm;
* Geocompozit antifisura
* Min 20cm strat de baza din balast stabilizat cu lianti hidrauluici rutieri
* -Protectie hidroizolatie beton – min 5cm;
* -Hidroizolatie din membrana bituminoasa de min.4mm, realizat intr-un singur strat.

*Albie:*

* Amenajarea unei camere de cadere amonte prevazuta cu o data la partea superioara.
* Curatarea si amenajarea albiei pana la emisar;

**Zid de sprijin din gabioane:**

Se propun lucrari de aparare mal drept cu zid de sprijin din gabioane, pe urmatoarele sectoare kilometrice:

|  |  |  |  |  |  |
| --- | --- | --- | --- | --- | --- |
| **ZID DE PRIJIN DIN GABIOANE** | | | | |  |
| **Nr crt.** | **POZ KM (de la)** | **POZ KM (pana la)** | **Lungime [m]** | **Partea** | **Inaltime [m]** |
| 1 | 45+255 | 45+300 | 50.00 | dreapta | 2.00 |
| 2 | 45+305 | 45+363 | 60.00 | dreapta | 2.00 |
| 3 | 45+365 | 45+420 | 55.00 | dreapta | 2.00 |
| 4 | 45+600 | 45+760 | 205.00 | dreapta | 2.00 |
|  |  | **Total** | **370.00** |  |  |

Zidurile se va executa pe tronsoane a cate 5.00m. Zidurile de sprijin vor fi fundate pe un prism din anrocamente (piatra bruta sortata). Adancimea de fundare este de 1.60 m. In spatele zidurilor se va executa un dren cu filtru invers, geotextil si lucrari de hidroizolatie, conform detaliilor din piesele desenate anexate.

Materiale:

- Beton C30/37, clasa de expunere XF4;

- Ciment IA-52.5, raport A/C-0.50, grad impermeabilitate P4

- Otel BST500, OL37

- piatra bruta

Pe sectoarele cuprinse intre km 44+807-44+870 si km 44+915-44+965 se propun lucrari de stabilizare a taluzului cu ancore si plasa antierozionala.

**Amenajare drumuri laterale**

Drumurile laterale pietruite sau din pamant se vor amenaja pe o lungime de min 25 m, cu o structura rutiera identică cu cea a drumurilor studiate.

Profilul transversal al drumurilor laterale este:

- latimea partii carosabile 5.00 m

- acostamente 2 x 0,50 m

- panta transversala 2.5%

- panta transversala a acostamentului 4%

|  |  |  |  |  |  |
| --- | --- | --- | --- | --- | --- |
| **AMENAJARE DRUMURI LATERALE** | | | | | |
| **Nr crt.** | **POZ KM** | **Partea** | **Lungime [m]** | **Starea tehnică actuală** | **Latime p.c. [m]** |
| 1 | 43+690 | stanga | 25.00 | pamant | 5.00 |
| 2 | 43+971 | stanga | 25.00 | pamant | 5.00 |
| 3 | 44+400 | dreapta | 25.00 | pamant | 5.00 |
| 4 | 45+295 | dreapta | 25.00 | pamant | 5.00 |
| 5 | 45+820 | stanga | 25.00 | pamant | 5.00 |
| 6 | 46+400 | stanga | 25.00 | pamant | 5.00 |
| 7 | 46+407 | dreapta | 25.00 | pamant | 5.00 |

**Lucrări de siguranţa circulaţiei**

Siguranţa circulaţiei se realizează atât pe perioada de execuţie prin semnalizarea rutieră a punctelor de lucru cât şi pe perioada de exploatare, conform legislaţiei în vigoare.

Pentru asigurarea cerintei de siguranta in exploatare (conform Legii 10/1995 cu modificarile si completarile ulterioare) si desfasurarea in conditii de deplina siguranta a circulatiei rutiere se vor prevedea indicatoarele rutiere si marcajele rutiere orziontale impuse de regulamentul circulatiei pe drumurile publice și a normelor în vigoare. Traseele vor fi semnalizate şi marcate conform *SR 1848/1. Siguranţa circulaţiei. Indicatoare rutiere. Clasificare simboluri şi amplasare* şi *SR 1848/7. Siguranţa circulaţiei. Marcaje rutiere.*

Pentru siguranţa circulaţiei se prevăd:

* marcaje rutiere longitudinale si transversale;
* indicatoare rutiere:

In zona intersectiilor cu drumurile laterale, se vor instala indicatoare rutiere de prioritate - B2 „OPRIRE”.

Curbele periculoase au fost presemnalizate conform nomativ cu urmatoarele indicatoare de avertizare: A1-Curba la stanga; A2-Curba la dreapta; A3-Curba dubla sau o succesiune de mai mult de doua curbe, prima la stanga; A4-Curba dubla sau o succesiune de mai mult de doua curbe, prima la dreapta.

Curbele periculoase sunt semnalizate cu indicatoare A6b-Panouri succesive pentru curbe deosebit de periculoase.

In vederea asigurarii sigurantei circulatiei, se va monta parapet metallic.

Semnalizarea pe timpul execuției lucrărilor se va face în conformitate cu *„Normele* metodologice *privind condițiile de închidere a circulației și de instituire a restricțiilor de circulație în vederea executării de lucrări în zona drumului public și sau pentru protejarea drumului”* – emise de Ministerul de Interne și Ministerul Transporturilor în octombrie 2000 și constau din măsuri privind siguranța și controlul circulației rutiere prin dirijarea temporară a traficului.

**POD KM 46+875 peste râul Suceava;**

Podul din beton armat va avea o lungime totală de 13,30. Lăţimea totală a suprastructurii este de 11,50m care asigură o parte carosabilă de 7,80m, două trotuare de 1,60m şi două lise de susţinere a parapetului pietonal de 0,25m.

Podul va avea următoarele caracteristici:

* Tipul podului:

- suprastructura :

- după schema statica: cadru dublu incastrat

- după structura de rezistenta: grinzi din beton armat precomprimat;

- după modul de execuție: grinzi prefabricate;

- infrastructura : culei cu elevația din beton armat si fundația indirectă pe coloane cu diametrul 108cm.

* Numărul de deschideri si lungimea lor: 1 x 10.00m;
* Lungimea totala a suprastructurii: 10,00 m;
* Lungimea totală a podului: 13,30 m;
* Lăţimea părţii carosabile: 7,80 m ;
* Lăţimea trotuarelor: 1,60;
* Lăţimea totala a podului: 0,25+1,60+7,80+1,60+0,25=10,30 m;
* Oblicitate: pod normal;
* Dispoziția caii pe pod in plan orizontal: pod in aliniament;
* Clasa de incarcari utile: Conform SR EN 1991-2

**Suprastructura:**

* Grinzi cu corzi aderente tip "┴" L=10.00m h=0.52m, aranjate joantiv 17 bucati in sectiune care vor conlucra la partea superioara prin intermediul unei placi de suprabetonare din beton armat C35/45 cu armatura BST500S.

**Sistemul rutier (calea):**

* Calea pe pod
* -Beton asfaltic cilindrat tip MAS16 - 4cm ;
* -Beton asfaltic cilindrat tip BAP16 - 4cm;
* -Protectie hidroizolatie BA8 - 3cm;
* -Hidroizolatie din membrana bituminoasa de min.4mm, realizat intr-un singur strat.
* Parapet metalic - nivel de siguranta H4b;
* Semnalizarea rutiera definitiva la pod si rampe de acces;

**Infrastructura (culei):**

* Culeele sunt de tip masive din beton armat.
* Fundarea este indirecta pe cate patru coloane cu diamentrul de 1.08 si lungimea de 18.0m

**Racordari cu terasamentele:**

* Trecerea de la mediul rigid pe pod la mediu elastic pe drum se va realiza prin intermediul placilor de racordare scurte L=3.00m.
* Podul este prevazut cu ziduri de sprijin din gabioane placate cu beton

**Albie:**

* Amenajare albie pe o lungime de 35.0 m amonte cu ziduri din gabioane placate cu beton
* Amenajare albie pe o lungime de 15.0 m aval cu ziduri de gabioane placate cu beton
* Pereerea albiei pe zona amenajarilor cu ziduri de sprin si in zona podului.
* Prevederea de pinteni din beton si blocaje de piatra bruta la capete

**Rampe de acces:**

Se vor amenaja rampele de acces la pod cu urmatoarea structura rutiera:

* + 20 cm - strat de baza din balast stabilizat cu lianti hidraulici rutieri
  + 8 cm - anrobat bituminos ABPC 31.5
  + Geocompozit antifisura;
  + 7 cm - strat de legatura BAD 22,4, cf. AND 605/2016
  + 4 cm - strat de uzura BA 16, cf. AND 605/2016

De asemenea pe rampele de accese se va monta parapet de siguranta de tip H4a pe lungimea de 25 m pe fiecare rampa, de o parte si de alta a drumului.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza şi materiale locale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite; în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: conform certificatului de urbanism nr. 10/04.05.2020 eliberat de Primăria Comunei Izvoarele Sucevei, terenul aparţine domeniului public de interes judeţean în administrarea Consiliului Judeţean Suceava prin Direcţia Judeţeană de Drumuri şi Poduri Suceava;

b) *bogăţia, disponibilitatea, calitatea şi capacitatea de regenerare relative ale resurselor naturale( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului este situat în vecinătatea sitului Natura 2000 ROSPA 0089 –Obcina Feredeului.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului;

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

**II.** Motivele pe baza cărora s-a stabilit neefectuarea evaluării adecvate sunt următoarele:

a) proiectul propus se va desfăşura în vecinătatea siturilor de interes comunitar Natura 2000 ROSCI 0328-Obcinele Bucovinei, ROSPA 0089-Obcina Feredeului, ROSCI 0379- Râul Suceava şi doar o mică parte se suprapun cu limitele sitului ROSCI 0379- Râul Suceava.

b)în punctul de vedere transmis de ANANP se precizează că proiectul propus nu este susceptibil de a avea un impact negativ semnificativ asupra ariilor natural protejate;

Se vor respecta următoarele condiţii impuse de Avizul ANANP nr. 4 din 09.09.2019:

- este obligatorie respectarea prevederilor planului de management şi ale regulamentului sitului ROSPA 0089-Obcina Feredeului;

- pentru menínerea unei stări favorabile de conservare a speciilor de păsări Pernis apivorus(viespar), *Bonasa bonasia* (ieruncă), *Crex crex* (cristei de câmp), *Glaucidium passerimim* (ciuvică), *Aegolius funereus* (minuniță), *Strix uralensis* (huhurez mare), *Dryocopus martius* (ciocănitoarea neagră), *Picoides tridactylus* (ciocănitoare de munte), *Dendrocopos leucotos* (ciocănitoare cu spate alb), *Ficedulaparva* (muscar mic), *Ficedula albicollis (* Muscar gulerat), specii de păsări care conform **Planului de management** se pot afla în zona amplasamentului, lucrările aferente proiectului se vor executa astfel încât să se evite interferența cu perioadele sensibile, în special perioadele de împerechere, cuibăritul de primăvară și hrănire progenituri; se recomandă ca lucrările să fie sistate în perioada martie - august;

-organizarea de șantier se va amenaja pe suprafețe aflate în afara ariilor naturale protejate; sunt interzise schimburile de lubrifianți și reparațiile utilajelor utilizate în realizarea proiectului în interiorul sitului **ROSPA0089 Obcina Feredeului;**

-se vor folosi utilaje și mijloace de transport cu motoare performante, dotate cu atenuatoare de zgomot în vederea încadrării în nivelul de zgomot admis, respectiv limitarea, pe cât posibil, a activităților generatoare de poluare fonică;

-refacerea cadrului natural și a zonelor verzi degradate la finalul perioadei de execuție a lucrărilor, evacuarea utilajelor și a mijloacelor de transport din amplasament, a pământului excavat (dacă este cazul), a deșeurilor menajere;

-echipele de lucrători care participă la implementarea proiectului vor fi instruite cu privire la existența **sitului Natura 2000 ROSPA0089 Obcina Feredeului,** în zona de execuție a lucrărilor, cu precădere asupra măsurilor și responsabilităților ce la revin privind protecția acestuia, precum și pentru cunoașterea și respectarea prevederilor legale în domeniul protecției factorilor de mediu pentru toate lucrările executate în cadrul proiectului;

-în cazul producerii unor accidente susceptibile a avea un impact negativ asupra obiectivelor de conservare din **ROSPA0089 Obcina Feredeului,** titularul are obligația să ia în regim de urgență toate măsurile de necesare pentru eliminarea/limitarea efectelor negative și să anunțe **A.N.A.N.P.** în maxim două ore de la constatare. Totodată, titularului îi revine obligația de a suporta costurile necesare readucerii într-o stare de conservare favorabilă a populațiilor speciilor ce fac obiectul desemnării acestui sit;

-titularul va acorda o atenție deosebită respectării prevederilor art. 33 alin. (1) și (2) din **OUG nr. 57/2007** aprobată cu modificări și completări prin Legea nr. 49/2011, cu modificările și completările ulterioare;

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă: pentru proiectul propus autoritatea competentă în domeniul gospodăririi apelor A.B.A.-SIRET-Bacău a eliberat Avizul de gospodărire a apelor nr. 17 din 28.02.2020 fără a solicita o evaluare a impactului asupra corpurilor de apă.

Condiții de realizare a proiectului impuse de avizul de gospodărire a apelor:

-execuţia lucrărilor în albiile cursurilor de apă se va realiza cu respectarea prevederilor Ordinului nr. 1215/2008 al Ministerului Mediului şi Dezvoltării Durabile- *Normativ tehnic pentru lucrări hidrotehnice NTLH 001* şi ale Ordinului MMDD nr. 1163/2007 privind *\*Aprobarea unor măsuri pentru îmbunătăţirea soluţiilor tehnice de proiectare şi realizare a lucrărilor hidrotehnice de amenajare şi reamenajare a cursurilor de apă pentru atingerea obiectivelor de mediu din domeniul apelor\** ;

-conform art. 33, aliniatul 6.1 din Legea apelor nr. 107/1996 cu modificările și completările ulterioare, beneficiarii lucrărilor inginerești de artă( poduri), sunt obligați să asigure permanent secțiunea optimă de scurgere a apelor, pe cheltuială proprie, în limita a două lungimi de pod în albia majoră în amonte și în limita unei lungimi de pod în albia minoră aval;

-beneficiarul avizului este obligat ca pe întreaga perioadă de execuție a lucrărilor să asigure în albie scurgerea normală a apelor. Lucrările în albie se vor executa în perioadele apelor mici.

-după terminarea lucrărilor se vor îndepărta din albie resturile de materiale pentru a nu stânjeni scurgerea normal a apelor;

Condiţiile de realizare a proiectului:

a).Se vor respecta prevederile avizului ANANP nr. 4 din 09.09.2019 şi a avizului de gospodărire a apelor nr. . 17 din 28.02.2020 emis de A.B.A.-SIRET-Bacău:

b).Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 10/04.05.2020 eliberat de Primăria Comunei Izvoarele Sucevei;

c).Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

d).Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;

e).Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.

f).La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |